**Psykologi 1 og 2 kan tas uavhengig av hverandre. Psykologi 1 har muntlig eksamenform, mens du i Psykologi 2 kan komme opp i skriftlig eksamen.**

**I Psykologi 1 er hovedområdene:**

**Utviklingspsykologi**

Det finnes tallrike personlighetstyper blant oss. Hvordan kan man egentlig kartlegge og typologisere disse? Hvordan skjer egentlig den menneskelige utviklingen intellektuelt, emosjonelt og sosialt? Hvordan påvirker opplevelser i barndommen oss som voksne? Hva skyldes egentlig biologisk arv og hva skyldes miljøpåvirkning i den menneskelige utviklingen?

**Menneske og læring**

Hvordan er det egentlig vi lærer? Hvordan henger motivasjon, mestring og læring sammen? Hvordan fungerer hukommelsen vår, og hvilke andre faktorer fremmer/hemmer læringsevnen vår? Hvordan kan innsikt i ulike læringsstrategier øke din egen læringsevne?

**Psykologiens biologiske grunnlag**

Hvordan påvirker biologiske faktorer som nerver og hormoner våre tanker, følelser og atferd? Hva er egentlig nevropsykologi? I hvilken grad og eventuelt på hvilken måte setter genene våre begrensninger for oss? Hvordan kan vi betrakte menneskelig atferd i et evolusjonistisk perspektiv?

**Menneske og helse**

Hva menes med begreper som ”livskvalitet” og ”normalitet” i en psykologisk sammenheng? Hva påvirker vår psykiske helse? Hva er egenlig stress og prestasjonsangst, og hvordan kan dette forebygges? Hva er egentlig en psykisk krise, og hvorfor skiller man mellom såkalte livskriser og traumatiske kriser?

**Psykologiens historie og utvikling**

Gir deg innsikt i hvordan psykologifaget har utviklet seg fra ”synsing om sjelen” til ”et vitenskapelig studium av bevisstheten” i løpet av de siste 150 årene.

**I Psykologi 2 er hovedområdene:**

**Psykologien i dag**

Gir innsikt i de sentrale retningene innenfor moderne psykologi og de tallrike bruksområdene faget har. Dette hovedområdet gir dessuten en innføring i hvordan behandlingssystemet for psykisk syke er oppbygd i Norge i dag.

**Sosialpsykologi**

Retning innenfor psykologien som befinner seg i grenselandet mellom sosiologien og psykologien. Hvordan påvirkes individet av grupper? Hva innebærer god ledelse? Hva innebærer begreper som sosial kompetanse og multikulturell kompetanse? Hvordan dannes egentlig våre holdninger og verdier?

**Kommunikasjon**

Gir innsikt i ulike former for kommunikasjon. Drøfting av muligheter, begrensninger og risiko knyttet til digitale kommunikasjonsarenaer, og vurdering av språkets muligheter og begrensninger. Hvordan kan et fenomen massesuggesjon egentlig oppstå i dagens samfunn?

**Helsepsykologi**

Gir en innføring i ulike former for psykiske vansker og lidelser. Hvordan kan psykiske vansker og lidelser forebygges og eventuelt behandles? Hvordan påvirker egentlig fysisk og psykisk helse hverandre?

**Faget på Edvard Munch videregående skole**

Faget skal engasjere gjennom bruk av varierte undervisningsmetoder og med en ambisjon om at du skal utfordres faglig.

**Hva kan faget brukes til i framtidige yrkesvalg?**

Faget er naturligvis en nyttig forberedelse om du har tenkt å studere psykologi. Psykologisk kompetanse blir dessuten stadig mer etterspurt og faget er derfor relevant for de fleste yrker, enten du tar sikte på å bli eksempelvis journalist, (tann)lege, sykepleier, lærer eller jobbe innen salg og markedsføring. Har du ambisjoner om å jobbe innen kunst eller musikk er faget dessuten relevant fordi hvordan hjernen vår tolker sanseinntrykk, såkalt perspesjon, er et sentralt område i faget.

**Hvilke elever kan velge faget på Edvard Munch videregående skole?**